Ο **Χτιν Κιάου** (ထင်ကျော်, προφορά: tʰɪ̀ɴ tɕɔ̀ ή tʰɪ̀ɴ dʑɔ̀, 20 Ιουλίου 1946-) είναι Βιρμανός συγγραφέας, λόγιος και εκλεγμένος πρόεδρος της χώρας του, ο οποίος υπηρέτησε από το 2016 ως το 2018. Ανέλαβε καθήκοντα στις 30 Μαρτίου 2016 και έγινε ο γηραιότερος και ο πρώτος εκλεγμένος πρόεδρος της Μιανμάρ μετά το 1962.

Πρώτα χρόνια και εκπαίδευση
---------------------------

Ο Χτιν Κιάου γεννήθηκε στην Ρανγκούν στην Βρετανική Μπούρμα (σημερινή Μιανμάρ και αποφοίτησε το Αγγλικό μεθοδιστικό λύκειο το 1962.
Αργότερα γράφτηκε στο Ινστιτούτο Οικονομικών του Ρανγκούν από το οποίο αποφοίτησε με Διδακτορικό στην στατιστική το 1968.

Άρχισε να δουλεύει ως δάσκαλος ενώ παράλληλα σπούδαζε το διδακτορικό του και αργότερα μετακόμισε στο Πανεπιστημιακό Υπολογιστικό Κέντρο ως προγραμματιστής/αναλυτής το 1970.
Συνέχισε περαιτέρω μελέτες στο Ινστιτούτο Επιστήμης Υπολογιστών του Πανεπιστημίου του Λονδίνου το 1971-1972 με υποτροφία, καθώς επίσης, παρακολούθησε σπουδές ηλεκτρονικών υπολογιστών στην Ασιατική ηλεκτρονική ένωση, στο Τόκιο το 1974.

Είναι παντρεμένος με την Σου Σου Λουίν από το 1973 και δεν έχουν παιδιά.

Καριέρα
-------

Ο Χτιν Κιάου ολοκλήρωσε το δεύτερο Διδακτορικό του πτυχίο στην επιστήμη των υπολογιστών το 1975 πριν γίνει Αναπληρωτής Επικεφαλής Περιφέρειας στο Υπουργείο Βιομηχανίας το ίδιο έτος. Το 1980 διορίστηκε ως Αναπληρωτής Διευθυντής στο Τμήμα Εξωτερικών Οικονομικών Σχέσεων, του Υπουργείου Προγραμματισμού και Οικονομικών, και παραιτήθηκε από την κυβερνητική υπηρεσία το 1992. Επίσης παρακολούθησε μαθήματα στο Arthur D. Little School of Management στο Κέιμπριτζ της Μασαχουσέτης το 1987.

Φυλακίστηκε στις 22 Σεπτεμβρίου του 2000 και πέρασε 4 μήνες στις φυλακές Ενσέιν στην Ρανγκούν, επειδή βοήθησε την Αούνγκ Σαν Σου Κι να ταξιδέψει έξω από το Ρανγκούν. Από το 2012 εργαζόταν ως ανώτερο στέλεχος για το ίδρυμα Daw Khin Kyi το οποίο ιδρύθηκε από την Αούνγκ Σαν Σου Κι

Επειδή δεν είναι βετεράνος μέλος του NLD, ο Χτιν Κιάου εργάστηκε πολύ στενά με την Αούνγκ Σαν Σου Κι στο προεδρικό γραφείο του NLD.

Κατά την υποψηφιότητα του για την προεδρία, η Αούνγκ Σαν Σου Κι είπε πως τον έχει επιλέξει, λόγω της ειλικρίνεια του, την πίστη του και την αξιοσέβαστη εκπαίδευσή του.

Στις 15 Μαρτίου 2016 η Συνέλευση της Ένωσης, εξέλεξε τον Χτιν Κιάου ως τον επόμενο πρόεδρο, τον πρώτο πολιτικό πρόεδρο για να οδηγήσει την χώρα μετά από περισσότερα από 50 χρόνια στρατιωτικής κυριαρχίας. Η ορκωμοσία του Κιάου έγινε 15 ημέρες μετά.

Στις 23 Ιανουαρίου 2018 αναχώρησε για νοσηλεία στη Σινγκαπούρη. Τελικά, τον Μάρτιο του 2018 παραιτήθηκε για λόγους υγείας και αντικαταστάθηκε από τον πρώτο αντιπρόεδρο, στρατηγό Μίιντ Σουέ.

Παραπομπές
----------

1. ↑  www.voanews.com/content/brief-bio-of-newly-elected-myanmar-president-htin-kyaw/3237006.html.
2. ↑  (Γερμανικά) *Εγκυκλοπαίδεια Μπρόκχαους*. htin-kyaw. Ανακτήθηκε στις 9  Οκτωβρίου 2017.
3. ↑  (Γερμανικά) *Munzinger Personen*. 00000030698. Ανακτήθηκε στις 9  Οκτωβρίου 2017.
4. ↑  Ανακτήθηκε στις 10  Ιουλίου 2019.
5. ↑  Zin, Min. «Channel\_banners\_1000px\_demlab-r3 (1) Burma's Puppeteer-in-Chief Takes Charge». Foreign Policy.
6. ↑  «Who Is Htin Kyaw, Myanmar's Newly Elected President?». *VOA*. Αρχειοθετήθηκε από το πρωτότυπο στις 24 Μαρτίου 2016. Ανακτήθηκε στις 26 Μαρτίου 2018.
7. ↑  «သမ္မတသစ် ဦးထင်ကျော်၏ အစ်ကို ဦးကျော်စိုးနှင့် တွေ့ဆုံခြင်း». 17 Μαρτίου 2016. Αρχειοθετήθηκε από το πρωτότυπο στις 20 Μαρτίου 2016. Ανακτήθηκε στις 19 Μαρτίου 2016.
8. ↑  «ျမန္မာႏိုင္ငံရဲ႕ ၉ ဦးေျမာက္ ႏိုင္ငံေတာ္သမၼတ». *ဗီြအိုေအ*. Ανακτήθηκε στις 15 Μαρτίου 2016.
9. ↑  Ei Ei Toe Lwin. «Who is President U Htin Kyaw?».
10. ↑  Holmes, Oliver (2016-03-15). «Myanmar parliament elects Htin Kyaw as first civilian president in 53 years» (στα αγγλικά). *The Guardian*. ISSN 0261-3077.. Ανακτήθηκε στις 2016-03-16.
11. ↑  «Myanmar elects Htin Kyaw as first civilian president in decades».
12. ↑  «Myanmar Lawmakers Name Htin Kyaw President, Affirming Civilian Rule». *The New York Times*. 16 Μαρτίου 2016.
13. ↑  «President depart to Singapore». Αρχειοθετήθηκε από το πρωτότυπο στις 30 Μαρτίου 2018.